Document ID: 32008D0861

ODLOČBA KOMISIJE
z dne 29. oktobra 2008
o pravilih za izvedbo Direktive Sveta 95/64/ES o statističnih poročilih glede prevoza blaga in potnikov po morju
(notificirano pod dokumentarno številko C(2008) 6203)
(Kodificirana različica)
(Besedilo velja za EGP)
(2008/861/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 95/64/ES z dne 8. decembra 1995 o statističnih poročilih glede prevoza blaga in potnikov po morju (1), in zlasti členov 4, 10 in 12 Direktive,
Ob upoštevanju naslednjega:
(1)
Odločba Komisije 98/385/ES z dne 13. maja 1998 o pravilih za izvedbo Direktive Sveta 95/64/ES o statističnih poročilih glede prevoza blaga in potnikov po morju (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno odločbo kodificirati.
(2)
Komisija mora sestaviti seznam pristanišč, šifriranih in razvrščenih po državi in morskem obalnem območju.
(3)
Ukrepi, predvideni s to odločbo, so v skladu z mnenjem Odbora za statistični program, ustanovljenega na podlagi Sklepa 89/382/EGS, Euratom (4) -
SPREJELA NASLEDNJO ODLOČBO:
Člen 1
Seznam pristanišč, šifriranih in razvrščenih po državi in morskem obalnem območju, je določen v Prilogi I.
Člen 2
Odločba 98/385/ES se razveljavi.
Sklici na razveljavljeno odločbo se upoštevajo kot sklici na to odločbo in se berejo v skladu s korelacijsko tabelo v Prilogi III.
Člen 3
Ta odločba je naslovljena na države članice.
V Bruslju, 29. oktobra 2008

Labels: 8
19